[[File:Melbourne University south lawn.jpg|thumb|upright=1.05|[[University of Melbourne|മെൽബൺ സർവകലാശാല]], വിക്ടോറിയയിലെ ഏറ്റവും പഴയ സർവകലാശാലയായ ഇത് ഓസ്‌ട്രേലിയയിലെയും തെക്കൻ അർദ്ധഗോളത്തിലെയും മികച്ച സർവകലാശാലകളിലൊന്നായി തിരഞ്ഞെടുക്കപ്പെട്ടു.]]
[[File:State Library at Night.jpg|thumb|upright=1.05|സ്റ്റേറ്റ് ലൈബ്രറി ഓഫ് വിക്ടോറിയയും മൈതാനവും]]
വിക്ടോറിയയിലെ [[Public school (government funded)|സ്റ്റേറ്റ് സ്കൂൾ]] സമ്പ്രദായം 1872 മുതൽ ആരംഭിച്ചു. കൊളോണിയൽ സർക്കാർ സ്കൂൾ വിദ്യാഭ്യാസം സൗജന്യവും നിർബന്ധിതവുമാക്കാൻ നിയമനിർമ്മാണം നടത്തി. 1905 ലാണ് സംസ്ഥാനത്തെ പബ്ലിക് സെക്കൻഡറി സ്കൂൾ സമ്പ്രദായം ആരംഭിച്ചത്. അതിനുമുമ്പ് സ്വകാര്യ സെക്കൻഡറി സ്കൂൾ വിദ്യാഭ്യാസം മാത്രമേ ലഭ്യമായിരുന്നുള്ളൂ. ഇപ്പോൾ വിക്ടോറിയൻ സ്കൂൾ വിദ്യാഭ്യാസം ഏഴ് വർഷത്തെ പ്രൈമറി സ്കൂൾ വിദ്യാഭ്യാസവും (ഒരു പ്രാഥമിക വർഷം ഉൾപ്പെടെ) ആറ് വർഷത്തെ സെക്കൻഡറി സ്കൂൾ വിദ്യാഭ്യാസവും ഉൾക്കൊള്ളുന്നു.

സെക്കൻഡറി സ്കൂളിന്റെ അവസാന വർഷം 17 വയസ്സിനു മുകളിലുള്ള കുട്ടികൾക്ക് ഓപ്ഷണലാണ്. വിക്ടോറിയൻ കുട്ടികൾ സാധാരണയായി അഞ്ചോ ആറോ വയസ്സിൽ സ്കൂൾ വിദ്യാഭ്യാസം ആരംഭിക്കുന്നു. സെക്കൻഡറി സ്കൂൾ പൂർത്തിയാക്കുമ്പോൾ വിദ്യാർത്ഥികൾക്ക് [[Victorian Certificate of Education|വിക്ടോറിയൻ സർട്ടിഫിക്കറ്റ് ഓഫ് എഡ്യൂക്കേഷൻ (വിസിഇ)]] അല്ലെങ്കിൽ [[Victorian Certificate of Applied Learning|വിക്ടോറിയൻ സർട്ടിഫിക്കറ്റ് ഓഫ് അപ്ലൈഡ് ലേണിംഗ് (വിസി‌എഎൽ)]] ലഭിക്കുന്നു. വി‌സി‌ഇ വിജയകരമായി പൂർത്തിയാക്കുന്ന വിദ്യാർത്ഥികൾക്ക് യൂണിവേഴ്സിറ്റി പ്രവേശനം നിർണ്ണയിക്കാൻ ഒരു [[Australian Tertiary Admission Rank|ATAR]] ലഭിക്കും.

വിക്ടോറിയൻ സ്കൂളുകൾക്ക് പൊതുവായോ സ്വകാര്യമായോ ധനസഹായം ലഭിക്കുന്നു. പൊതു സ്കൂളുകൾ സ്റ്റേറ്റ് അഥവാ ഗവൺമെന്റ് സ്കൂളുകൾ എന്നും അറിയപ്പെടുന്നു. വിക്ടോറിയ വിദ്യാഭ്യാസ വകുപ്പ് ഇതിനായി നേരിട്ട് ധനസഹായം നൽകുന്നു. വിദ്യാർത്ഥികൾ ട്യൂഷൻ ഫീസ് നൽക്ണ്ടതില്ല, എങ്കിലും പഠനവുമായി ബന്ധപ്പെട്ട ചില അധിക ചെലവുകൾ നൽകേണ്ടി വരുന്നുണ്ട്. സ്വകാര്യ ഫീസ് അടയ്ക്കുന്ന സ്കൂളുകളിൽ [[റോമൻ കത്തോലിക്കാ സഭ]] നടത്തുന്ന ഇടവക സ്കൂളുകളും ബ്രിട്ടീഷ് പബ്ലിക് സ്കൂളുകൾക്ക് സമാനമായ സ്വതന്ത്ര സ്കൂളുകളും ഉൾപ്പെടുന്നു. സ്വതന്ത്ര സ്കൂളുകൾ സാധാരണയായി പ്രൊട്ടസ്റ്റന്റ് പള്ളികളുമായി ബന്ധപ്പെട്ടിരിക്കുന്നു. വിക്ടോറിയയിൽ ഇസ്ലാമിക്, ജൂത മതങ്ങളുമായി ബന്ധപ്പെട്ട നിരവധി പ്രൈമറി, സെക്കൻഡറി സ്കൂളുകളും ഉണ്ട്. സ്വകാര്യ സ്കൂളുകൾക്കും ചില പൊതു ധനസഹായം ലഭിക്കുന്നു. എല്ലാ സ്കൂളുകളും സർക്കാർ നിശ്ചയിച്ച പാഠ്യപദ്ധതിയും മാനദണ്ഡങ്ങളും പാലിക്കണം. കൂടാതെ, വിക്ടോറിയയ്ക്ക് നാല് സർക്കാർ സെലക്ടീവ് സ്കൂളുകൾ ഉണ്ട്. ആൺകുട്ടികൾക്കുള്ള മെൽബൺ ഹൈസ്കൂൾ, പെൺകുട്ടികൾക്കുള്ള [[MacRobertson Girls' High School|മാക് റോബർട്ട്സൺ ഗേൾസ് ഹൈസ്കൂൾ]], കോഎഡ്യൂക്കേഷണൽ സ്കൂളുകൾ [[John Monash Science School|ജോൺ മോനാഷ് സയൻസ് സ്കൂൾ]], [[Nossal High School|നോസൽ ഹൈസ്കൂൾ]], [[Suzanne Cory High School|സുസെയ്ൻ കോറി ഹൈസ്കൂൾ]], വിക്ടോറിയൻ കോളേജ് ഓഫ് ആർട്സ് സെക്കൻഡറി സ്കൂൾ. അക്കാദമിക് സെലക്ടീവ് എൻട്രി ടെസ്റ്റിന്റെ അടിസ്ഥാനത്തിൽ ഈ സ്കൂളുകളിലെ വിദ്യാർത്ഥികളെ പ്രത്യേകമായി പ്രവേശിപ്പിക്കുന്നു.

2019 ഫെബ്രുവരിയിലെ കണക്കനുസരിച്ച് വിക്ടോറിയയിൽ 1529 പബ്ലിക് സ്കൂളുകളും 496 കത്തോലിക്കാ സ്കൂളുകളും 219 പ്രൈവറ്റ് സ്കൂളുകളും ഉണ്ടായിരുന്നു. 6,31,500-ൽ താഴെ വിദ്യാർത്ഥികളെ പൊതുവിദ്യാലയങ്ങളിലും 3,57,000 പേരെ സ്വകാര്യ സ്കൂളുകളിലും ചേർത്തിരിക്കുന്നു. സ്വകാര്യ വിദ്യാർത്ഥികളിൽ 58 ശതമാനവും കത്തോലിക്കാ സ്‌കൂളുകളിൽ പഠിക്കുന്നു. 5,52,300-ലധികം കുട്ടികൾ പ്രൈമറി സ്കൂളുകളിലും 4,18,600-ലധികം സെക്കൻഡറി സ്കൂളുകളിലും പ്രവേശനം നേടി. സെക്കൻഡറി സ്കൂളിന്റെ അവസാന രണ്ട് വർഷത്തെ വിജയശതമാനം പൊതു സ്കൂളിലെ വിദ്യാർത്ഥികൾക്ക് 84.3 ശതമാനവും സ്വകാര്യ സ്കൂൾ വിദ്യാർത്ഥികൾക്ക് 91.5 ശതമാനവുമാണ്. വിക്ടോറിയയിൽ ഏകദേശം 46,523 മുഴുവൻ സമയ അധ്യാപകരുണ്ട്.

പുറത്തേക്കുള്ള കണ്ണികൾ
ഭാഷ
പ്രൈമറിയും സെക്കണ്ടറിയും
സഹോദര സംസ്ഥാനങ്ങൾ